กินยาคุมแผง 21 เม็ดของYasmin ตอนนี้กินมาสองเดือนแล้วค่ะ(แผงที่2เหลืออยู่ล่าสุด4เม็ด) เดือนแรกที่กิน(แผงแรก)ไม่เคยลืมกินนะคะกินตรงเวลามาตลอด แต่คือแผงที่2มีวันนึงที่ลืมกิน ลืมกินวันที่26พอวันที่27ก็กินเม็ดของวันที่26แทนไปค่ะโดยไม่ได้กิน2เม็ดในวันเดียวนะคะ คือพอวันที่28ก็กินยาของวันที่27ไล่ไปเรื่อยๆค่ะ แล้วเมื่อคืนนี้มีเพศสัมพันธ์ช่วงตี1-2แล้วถุงยางแตกแต่ไม่ได้หลั่งในนะคะ ควรจะกินยาคุมฉุกเฉินเพิ่มมั้ยคะ
สวัสดีค่ะ โดยปกติ เมื่อลืมทานยาคุมกำเนิดไป 1 วัน ก็ให้ทานเม็ดที่ลืมทันทีที่นึกได้ และทานเม็ดที่ต้องทานในเวลานั้นตามเวลาเดิมปกติ ซึ่งจะเท่ากับทานไป 2 เม็ดใน 1 วัน ประสิทธิภาพในการป้องกันการตั้งครรภ์ก็จะถือว่าแทบไม่ลดลงไป แต่หากไม่ได้ทำดังกล่าว ประสิทธิภาพก็อาจลดลงไปบ้าง แต่ก็ไม่มากนัก และหากหลังจากนั้นได้ทานต่อเนื่องมา 6 วัน แล้วจึงมีเพศสัมพันธ์ ประสิทธิภาพในการป้องกันการตั้งครรภ์ก็จะคงสูงเช่นเดิม คือจะช่วยป้องกันการตั้งครรภ์ได้มากกว่า 99% ดังนั้น จึงไม่ควรทานยาคุมฉุกเฉินเข้าไปโดยไม่จำเป็นค่ะการจะทานยาคุมฉุกเฉินนั้น จะใช้ในกรณีที่มีการลืมทานยาคุม 2 เม็ดขึ้นไปและอยู่ในช่วง 7 เม็ดแรกของการทานยาค่ะ